તેમણે કહ્યું કે, આ 36 યુદ્ધ વિમાનોનું મેન્યુફેક્ચરિંગ ફ્રાંસમાં થશે અને તેની ડિલિવરી ડસોલ્ટ મેન્યુફેક્ચરિંગ કારખાનાથી ‘ફ્લાઈ અવે’ આધાર પર ભારતીય હવાઈદળને આપવામાં આવશે. તેમાં ભારતીય કંપનીની કોઈ ભૂમિકા નથી. અંબાણીએ કહ્યું કે, ડસોલ્ટે રિલાયન્સ જૂથને સંયુક્ત ઉપક્રમ ભાગીદારના રૂપમાં પોતાની ઓફસેટ કે ભારતને નિકાસની પ્રતિબદ્ધતાને પૂરી કરવા માટે પસંદ કર્યું છે. એ બે ખાનગી ક્ષેત્રની કંપનીઓ વચ્ચે સ્વતંત્ર સમજૂતી છે અને તેમાં સરકારોની કોઈ ભૂમિકા નથી. અંબાણીએ પત્રમાં કહ્યું કે, તેમની કંપનીનું ડસોલ્ટની સાથે સંયુક્ત સાહસ એરોનોટિક અને સંરક્ષણ ક્ષેત્ર માટે પાર્ટસ અને સિસ્ટમ બનાવવાની છે. તેમણે કહ્યું કે, ડસોલ્ટ એવિએશનની સાથે સંયુક્ત સાહસથી ભારતમાં હજારો નોકરીઓ ઊભી થશે અને એરોનોટિક તેમજ સંરક્ષણ મેન્યુફેક્ચરિંગ ક્ષેત્રથી એન્જિનિયરોને મહત્વપૂર્ણ તાલીમ અને કૌશલ્ય પુરું પાડી શકાશે.